Държавен вестник, бр. 95, 2025 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  95
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение  
За придобиване на трета и четвърта степен на професионална квалификация по професията 
„Оптометрична техника и рефракциониране“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация 
• за лица, навършили 16 години – завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна 
 
2. 
Описание на професията 
2.1. Трета степен на професионална квалификация по професията 
В своята дейност придобилият трета степен на професионална квалификация по професията 
„Оптометрична техника и рефракциониране“ познава основните функции и работи с 
оптометрична техника за измерване параметрите на очната ябълка. В работата си самостоятелно 
подбира нужните инструменти за поддръжка на техниката. При работа с машините и уредите той 
спазва изискванията за безопасна работа на техническото оборудване. 
Специалистът, завършил професия „Оптометрична техника и рефракциониране“, в своята 
работа използва инструменти и уреди за измерване на линейни и ъглови размери, както и уреди 
за измерване на електрически величини. Може да извършва предварителна настройка на 
съответните уреди с цел осигуряване на достоверни резултати от проведените измервания. 
Придобилият трета степен на професионална квалификация по професията познава 
анатомичните и физиологичните особености на окото. Различава рефракционните състояния на 
окото и знае основни принципи за рефракцията, може да работи със зрителни таблици и пробен 
набор. 
Специалистът, завършил професията „Оптометрична техника и рефракциониране“, 
извършва дейности, свързани с избор на подходящи рамки и корекционни лещи. В своята работа 
при необходимост пресмята рецепти за корекция на рефракционните аномалии. Той извършва 
функционална проба на изработените рамки и ремонтни операции на изработени очила за 
корекция на зрението за допълнително напасване спрямо индивидуалните параметри на клиента. 
Дава препоръки на клиентите за правилно носене на корекционни очила и всекидневната им 
поддръжка. 
В своята работа придобилият трета степен на професионална квалификация по професията 
„Оптометрична техника и рефракциониране“ извършва продажба на различни оптични уреди и 
консумативи за тях. Изготвя фирмена отчетна дейност. Провежда ефективна устна и писмена 
комуникация с колеги и клиенти. Проявява отговорност, общителност и уважение при работа с 
клиенти. Познава изискванията за защита на личните данни и ги спазва при работа с 
чувствителни лични данни.